Page:Underwoods, Stevenson, 1887.djvu/132

 IX

THE COUNTERBLAST IRONICAL

strange that God should fash to frame

The yearth and lift sae hie,

An' clean forget to explain the same

To a gentleman like me.

They gutsy, donnered ither folk,

Their weird they weel may dree;

But why present a pig in a poke

To a gentleman like me?

They ither folk their parritch eat

An' sup their sugared tea;

But the mind is no to be wyled wi' meat

Wi' a gentleman like me.